Зялёная кніга (фільм)

«Зялёная кніга» () — амерыканская камедыйная біяграфічная драма рэжысёра Пітэра Фарэлі 2018 года. Карціна расказвае рэальную гісторыю падарожжа па поўдні ЗША вядомага джазавага піяніста Дона Шырлі і звычайнага кіроўцы Тоні Валелонга, паміж якімі з часам узнікае сяброўства. Галоўныя ролі выканалі Віга Мортэнсен, Махершала Алі і Лінда Кардэліні.

Прэм’ера фільма адбылася на Міжнародным кінафестывалі ў Таронта 11 верасня 2018 года, дзе ён атрымаў галоўную ўзнагароду «Народны выбар». У ЗША фільм выйшаў у абмежаваным пракаце 16 лістапада 2018 года, па ўсёй краіне — 21 лістапада. У Беларусі фільм пачалі паказваць з 24 студзеня 2019 года«Зеленая книга»: 7 из 10. Кандидат на «Оскар», который понравится всем (вам тоже, обещаем) , tut.by. З 8 сакавіка 2019 года планавалася пачаць паказваць фільм у беларускай агучцы, але праз тэхнічныя праблемы, паказы пачаліся толькі 11 сакавіка.

Фільм быў уганараваны шматлікімі кінаўзнагародамі, сярод якіх прэмія «BAFTA», тры прэміі «Залаты глобус» і тры прэміі «Оскар», у тым ліку за найлепшы фільм года.

 Крыніцы 

Катэгорыя:Фільмы ЗША
Катэгорыя:Фільмы-біяграфіі ЗША
Катэгорыя:Дарожныя фільмы
Катэгорыя:Фільмы на англійскай мове
Катэгорыя:Фільмы, заснаваныя на рэальных падзеях
Катэгорыя:Фільмы пра расізм
Катэгорыя:Фільмы — лаўрэаты прэміі «Оскар» за «Найлепшы фільм»
Катэгорыя:Фільмы — лаўрэаты прэміі «Залаты глобус» за найлепшы фільм — камедыя ці мюзікл
Катэгорыя:Фільмы, агучаныя па-беларуску «Беларусьфільмам»